**PREDLOG**

**ZAKON O SPOLJNOJ TRGOVINI ROBOM KOJA BI SE MOGLA KORISTITI ZA IZVRŠENJE SMRTNE KAZNE, MUČENJE ILI DRUGO OKRUTNO, NELJUDSKO ILI PONIŽAVAJUĆE POSTUPANJE ILI KAŽNJAVANJE\***

1. **OSNOVNE ODREDBE**

**Predmet**

**Član 1**

Ovim zakonom uređuju se način i uslovi vršenja spoljne trgovine robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje i kažnjavanje, pružanje brokerskih usluga i tehničke pomoći, kao i druga pitanja od značaja za spoljnu trgovinu ovom robom.

**Upotreba rodno osjetljivog jezika**

**Član 2**

Izrazi koji se u ovom zakonu koriste za fizička lica u muškom rodu podrazumijevaju iste izraze u ženskom rodu.

**Značenje izraza**

**Član 3**

Izrazi upotrijebljeni u ovom zakonu imaju sljedeće značenje:

1) **izvoz** je iznošenje, slanje, odnosno isporuka robe sa carinskog područja Crne Gore, u skladu sa carinskim propisima;

2) **uvoz** je unošenje, dopremanje, odnosno isporuka robe sa teritorije druge države na carinsko područje Crne Gore, u skladu sa carinskim propisima;

3) **tranzit**je prevoz robe kopnenim, vodenim ili vazdušnim putem preko teritorije Crne Gore na teritoriju druge države, u skladu sa carinskim propisima;

4) **brokerske usluge** su pregovaranje ili ugovaranje radi kupovine, prodaje ili nabavke robe iz jedne države u drugu, ili prodaja ili kupovina robe iz jedne države radi njenog prenosa u drugu državu, isključujući usluge koje se odnose na prevoz, osiguranje, reosiguranje, oglašavanje i finansijske usluge;

5) **tehnička pomoć** je usluga koja se odnosi na popravku, razvoj, proizvodnju, ispitivanje, održavanje i sastavljanje robe, kao i druge tehničke usluge, dostupna je u obliku uputstva, savjeta, prenosa znanja ili vještina, treninga ili savjetovanja, a može se pružati i usmenim i elektronskim putem;

6) **izvoznik**je fizičko lice, preduzetnik ili pravno lice, sa prebivalištem, boravištem odnosno sjedištem na teritoriji Crne Gore u čije ime se vrši izvoz, odnosno lice koje, u vrijeme kada je dozvola izdata ima zaključen ugovor sa primaocem robe u drugoj državi i ovlašćenje da odluči o slanju robe izvan carinskog područja Crne Gore. Ako ugovor o izvozu nije zaključen ili ako jedna strana u ugovoru ne djeluje u svoje ime, izvoznik je lice koje ima ovlašćenje da odluči o slanju robe izvan carinskog područja Crne Gore;

7) **broker** je pravno lice ili preduzetnik koji se bavi pružanjem brokerskih usluga iz Crne Gore ili iz druge države;

8) **pružalac tehničke pomoći** je pravno lice ili preduzetnik, organizacija ili organ državne uprave, uključujući odgovarajuće oblike saradnje, sa boravištem ili prebivalištem, odnosno sjedištem u drugoj državi, kao i preduzetnik koji ima crnogorsko državljanstvo, bez obzira na boravište ili prebivalište, i pravno lice, organizacija ili organ državne uprave, bez obzira na sjedište, koji pružaju tehničku pomoć iz Crne Gore;

9) **distributer**je privredno društvo koje obavlja djelatnost veleprodaje u vezi sa određenom robom koja bi se mogla koristiti za izvršenje smrtne kazne, mučenje ili drugo okrutno, ponižavajuće ili neljudsko postupanje i kažnjavanje, kao što su nabavka od proizvođača, držanje, dostavljanje ili izvoz te robe, pri čemu se djelatnost veleprodaje robe ne odnosi na nabavku te robe od strane zdravstvenih ustanova ili apoteka isključivo za potrebe snabdijevanja javnosti takvom robom.

**II. ROBA KOJA NEMA PRAKTIČNU PRIMJENU OSIM ZA IZVRŠENJE SMRTNE KAZNE, MUČENJE ILI DRUGO OKRUTNO, NELJUDSKO ILI PONIŽAVAJUĆE POSTUPANJE ILI KAŽNJAVANJE**

**Zabrana izvoza**

**Član 4**

Izvoz robe koja nema praktičnu namjenu osim za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje, nezavisno od njenog porijekla, zabranjen je.

Pružanje tehničke pomoći u vezi sa robom iz stava 1 ovog člana, uz naknadu ili bez naknade, bilo kom licu, subjektu ili organu u drugoj državi, zabranjeno je.

Izuzetno od st. 1 i 2 ovog člana, organ državne uprave nadležan za poslove spoljne trgovine (u daljem tekstu: Ministarstvo) može izdati dozvolu za izvoz robe iz stava 1 ovog člana i pružanje tehničke pomoći u vezi sa tom robom, ako se dokaže da će se u državi uvoza ta roba koristiti isključivo u svrhu javnog izlaganja u muzeju, zbog njenog istorijskog značaja.

Roba iz stava 1 ovog člana, namijenjena usmrćivanju lica, odnosno koja nije pogodna za upotrebu za obuzdavanje ljudi od strane nadležnih organa prilikom ograničavanja slobode, kontrole nemira ili samozaštite, utvrđuje se propisom koji donosi Vlada Crne Gore (u daljem tekstu: Vlada).

**Zabrana uvoza**

**Član 5**

Uvoz robe iz člana 4 stav 1 ovog zakona, nezavisno od njenog porijekla, zabranjen je.

Prijem tehničke pomoći u vezi sa robom iz člana 4 stav 1 ovog zakona, uz naknadu ili bez naknade, od bilo kog lica, subjekta ili organa iz druge države, zabranjen je.

Izuzetno od st. 1 i 2 ovog člana, Ministarstvo može izdati dozvolu za uvoz robe iz člana 4 stav 1 ovog zakona i nabavku tehničke pomoći u vezi sa tom robom, ako se dokaže da će se ta roba koristiti isključivo u svrhu javnog izlaganja u muzeju, zbog njenog istorijskog značaja.

**Zabrana tranzita**

**Član 6**

Tranzit robe iz člana 4 stav 1 ovog zakona, zabranjen je.

Izuzetno od stava 1 ovog člana, Ministarstvo može izdati dozvolu za tranzit robe iz člana 4 stav 1 ovog zakona, ako se dokaže da će se u državi odredišta ta roba koristiti isključivo u svrhu javnog izlaganja u muzeju, zbog njenog istorijskog značaja.

**Zabrana pružanja brokerskih usluga**

**Član 7**

Pružanje brokerskih usluga bilo kom licu, subjektu ili organu u drugoj državi u vezi sa robom iz člana 4 stav 1 ovog zakona, nezavisno od njenog porijekla, zabranjeno je.

**Zabrana osposobljavanja**

**Član 8**

Pružaocu tehničke pomoći ili brokeru zabranjeno je pružanje ili nuđenje usluge osposobljavanja za korišćenje robe iz člana 4 stav 1 ovog zakona, bilo kom licu, subjektu ili organu u drugoj državi.

**Izložbe i sajmovi**

**Član 9**

Zabranjeno je fizičkim i pravnim licima, subjektima ili organima, bez obzira na to imaju li boravište ili prebivalište, odnosno sjedište u Crnoj Gori, izlaganje ili nuđenje na prodaju robe iz člana 4 stav 1 ovog zakona na izložbi ili sajmu koji se održava na teritoriji Crne Gore, osim ako se dokaže da se, s obzirom na prirodu izložbe ili sajma, takvim izlaganjem ne vrši nuđenje ili reklamiranje u svrhu prodaje ili nabavke te robe bilo kom licu, subjektu ili organu u drugoj državi.

**Oglašavanje**

**Član 10**

Zabranjeno je fizičkim i pravnim licima, subjektima ili organima, bez obzira na to imaju li boravište ili prebivalište, odnosno sjedište u Crnoj Gori, da prodaju ili kupuju oglasni prostor ili oglasno vrijeme za robu iz člana 4 stav 1 ovog zakona u medijima u Crnoj Gori ili drugoj državi.

**III.ROBA KOJA BI SE MOGLA KORISTITI ZA IZVRŠENJE SMRTNE KAZNE, MUČENJE ILI DRUGO OKRUTNO, NELJUDSKO ILI PONIŽAVAJUĆE POSTUPANJE ILI KAŽNJAVANJE**

**Dozvoljena spoljna trgovina**

**Član 11**

Spoljna trgovina robom čiji uvoz i izvoz nijesu zabranjeni u skladu sa ovim zakonom, nezavisno od porijekla te robe, može da se vrši na osnovu dozvole Ministarstva.

Roba iz stava 1 ovog člana obuhvata:

1. robu koja bi se mogla koristiti za izvršenje smrtne kazne i koja je odobrena za korišćenje za izvršenje smrtne kazne ili se u tu svrhu koristi u državama koje nijesu ukinule smrtnu kaznu;
2. robu koja bi se mogla koristiti za mučenje ili drugo okrutno, neljudsko ili ponižavajuće postupanje ili kažnjavanje, i to:

* robu koja se koristi za potrebe organa krivičnog gonjenja;
* robu zbog čijeg dizajna i tehničkih svojstava postoji značajan rizik da bi se mogla koristiti za mučenje ili drugo okrutno, neljudsko ili ponižavajuće postupanje ili kažnjavanje.

Roba iz stava 1 ovog člana utvrđuje se propisom koji donosi Vlada.

**Izvoz robe bez dozvole**

**Član 12**

Izuzetno od člana 11 stav 1 ovog zakona, za izvoz robe iz člana 11 stav 2 tačka 2 ovog zakona koju koriste lica koja učestvuju u međunarodnim snagama, mirovnim misijama i drugim sličnim aktivnostima u drugoj državi, u skladu sa zakonom, dozvola Ministarstva nije potrebna.

U slučaju sumnje da se ne radi o robiiz stava 1 ovog člana, organ uprave nadležan za poslove carina (u daljem tekstu: carinski organ) može da zadrži izvoz te robe, radi provjere.

**Zabrana tranzita**

**Član 13**

Fizičkim i pravnim licima, subjektima ili organima, bez obzira na to imaju li boravište ili prebivalište, odnosno sjedište u Crnoj Gori, zabranjen je tranzit robe iz člana 11 stav 1 ovog zakona ako ta lica, subjekti ili organi imaju saznanje o tome da je bilo koji dio pošiljke te robe namijenjen za korišćenje za izvršenje smrtne kazne u drugoj državi, odnosno za mučenje ili drugo okrutno, neljudsko ili ponižavajuće postupanje ili kažnjavanje.

**Brokerske usluge i tehnička pomoć**

**Član 14**

Pružanje brokerskih usluga i tehničke pomoći u vezi sa robom iz člana 11 stav 1 ovog zakona, bilo kom licu, subjektu ili organu u drugoj državi, sa ili bez naknade, može da se vrši na osnovu dozvole Ministarstva.

Izuzetno od stava 1 ovog člana, dozvola za pružanje tehničke pomoći nije potrebna ako:

1. se ta pomoć pruža organu nadležnom za sprečavanje, otkrivanje, istraživanje i suzbijanje krivičnih djela (policija, tužilaštvo, sudovi, organ uprave nadležan za izvršenje krivičnih sankcija, organ državne uprave nadležan za poslove odbrane, Vojska Crne Gore i bezbjednosno-obavještajna služba Crne Gore);
2. se ta pomoć pruža za robu iz člana 12 stav 1 ovog zakona;
3. se ta pomoć sastoji od pružanja informacija koje su javno dostupne ili
4. ta pomoć predstavlja minimum potreban za instalaciju robe, rukovanje, održavanje ili popravku robe iz člana 11 stav 1 ovog zakona, čiji je izvoz odobren u skladu sa ovim zakonom.

**IV. POSTUPAK IZDAVANJA DOZVOLE**

**Zahtjev za izdavanje dozvole**

**Član 15**

Zahtjev za izdavanje dozvole iz člana 4 stav 3, člana 5 stav 3, člana 6 stav 2, člana 11 stav 1 i člana 14 stav 1 ovog zakona podnosi se Ministarstvu.

Zahtjev iz stava 1 ovog člana naročito sadrži:

1. ime i prezime fizičkog lica, adresu boravišta, odnosno prebivališta, broj lične karte ili pasoša / naziv pravnog lica, sjedište i poreski identifikacioni broj (PIB);
2. naziv, opis, tarifnu oznaku, broj i količinu robe, u skladu sa propisom iz člana 4 stav 4 i člana 11 stav 3 ovog zakona;
3. namjenu korišćenja robe;
4. ukupnu vrijednost robe i paritet isporuke;
5. podatke o drugim učesnicima u prometu: proizvođaču, prodavcu, vlasniku, kupcu, špediteru, prevozniku, posrednicima i zastupnicima u prometu, ako su poznati;
6. naziv i adresu krajnjeg korisnika;
7. način plaćanja robe.

Podnosilac zahtjeva dužan je da, na zahtjev Ministarstva, dostavi dodatne informacije u vezi sa realizacijom posla spoljne trgovine.

Obrazac zahtjeva iz stava 1 ovog člana i popis prateće dokumentacije propisuje Ministarstvo.

**Podnosilac zahtjeva**

**Član 16**

Podnosilac zahtjeva iz člana 15 stav 1 ovog zakona može biti:

1) izvoznik, u slučaju izvoza iz člana 4 stav 3 i člana 11 stav 1 ovog zakona;

2) muzej, u slučaju uvoza i nabavke tehničke pomoći iz člana 5 stav 3 ovog zakona;

3) pružalac tehničke pomoći, u slučaju iz člana 5 stav 3 ovog zakona;

4) fizičko ili pravno lice, subjekat ili organ koji prevozi robu, u slučaju tranzita iz člana 6 stav 2 ovog zakona;

5) preduzetnilk ili pravno lice, subjekat ili organ, u slučaju uvoza iz člana 11 stav 1 ovog zakona;

6) broker ili pružalac tehničke pomoći, u slučaju iz člana 14 stav 1 ovog zakona.

**Odlučivanje o zahtjevu za izdavanje dozvole za izvoz, odnosno uvoz robe**

**Član 17**

U slučaju kad postoji sumnja da roba iz člana 11 stav 1 ovog zakona može biti upotrijebljena za izvršenje smrtne kazne, odnosno za mučenje ili drugo okrutno, neljudsko ili ponižavajuće postupanje ili kažnjavanje, Ministarstvo će odbiti zahtjev za izdavanje dozvole za izvoz, odnosno uvoz te robe.

Prilikom odlučivanja o zahtjevu, Ministarstvo vrši provjeru krajnje namjene robe i rizika njenog preusmjeravanja, i to na način da:

1. provjerava ugovore koje su zaključili proizvođač robe i distributer i mjere koje oni preduzimaju kako bi osigurali da se ta roba neće koristiti za izvršenje smrtne kazne, odnosno da se ta roba i, ako je to primjenljivo, proizvodi u koje će ta roba biti integrisana, neće koristiti za mučenje ili drugo okrutno, neljudsko ili ponižavajuće postupanje ili kažnjavanje, u slučaju kad proizvođač određene robe utvrđene propisom iz člana 11 stav 3 ovog zakona podnese zahtjev za izdavanje dozvole za izvoz te robe distributeru;
2. provjerava ugovore koji su zaključeni i izjavu o krajnjoj namjeni koju je potpisao krajnji korisnik, ako je takva izjava dostavljena, da se roba neće koristiti za izvršenje smrtne kazne, odnosno za mučenje ili drugo okrutno, neljudsko ili ponižavajuće postupanje ili kažnjavanje, u slučaju kad je podnesen zahtjev za izdavanje dozvole za izvoz krajnjem korisniku određene robe utvrđene propisom iz člana 11 stav 3 ovog zakona.

Ako izjava o krajnjoj namjeni iz stava 2 tačka 2 ovog člana nije dostavljena, izvoznik je dužan da dokaže ko će biti krajnji korisnik i na koji će se način roba koristiti.

Ako izvoznik ne dokaže ko će biti krajnji korisnik i na koji će se način roba koristiti, smatraće se da bi ta roba mogla da se koristi za izvršenje smrtne kazne, odnosno za mučenje ili drugo okrutno, neljudsko ili ponižavajuće postupanje ili kažnjavanje.

Prilikom odlučivanja o zahtjevu, Ministarstvo uzima u obzir i:

1. dostupne međunarodne sudske odluke;
2. stavove i izvještaje nadležnih organa Ujedinjenih nacija, Savjeta Evrope i Evropske unije.

**Mišljenje nadležnog organa**

**Član 18**

Prilikom odlučivanja o zahtjevu za izdavanje dozvole za izvoz, odnosno uvoz robe, Ministarstvo pribavlja mišljenje nadležnih organa, i to:

1. za robu iz člana 4 stav 1 ovog zakona, mišljenje organa državne uprave nadležnog za poslove kulture, da će ta roba biti korišćena isključivo u svrhu javnog izlaganja u muzeju;
2. za robu iz člana 11 stav 1 ovog zakona, mišljenja organa državne uprave nadležnih za unutrašnje poslove, vanjske poslove i poslove pravosuđa, kao i drugih organa u zavisnosti od vrste robe.

Organ iz stava 1 tačka 1 ovog člana dužan je da dostavi mišljenje u roku od 15 dana od dana prijema zahtjeva za davanje mišljenja.

Organi iz stava 1 tačka 2 ovog člana dužni su da dostave mišljenje u roku od 30 dana od dana prijema zahtjeva za davanje mišljenja.

Izuzetno od stava 3 ovog člana, rok za dostavljanje mišljenja može da se produži za još 15 dana, na zahtjev nadležnog organa, ako je potrebno izvršiti dodatne provjere.

**Odlučivanje o zahtjevu za izdavanje dozvole za pružanje brokerskih usluga, odnosno tehničke pomoći**

**Član 19**

Prilikom odlučivanja o zahtjevu za izdavanje dozvole za pružanje brokerskih usluga u vezi sa robom iz člana 11 stav 1 zakona, shodno se primjenjuju odredbe čl. 17 i 18 ovog zakona.

Prilikom odlučivanja o zahtjevu za izdavanje dozvole za pružanje tehničke pomoći u vezi sa robom iz člana 11 stav 1 ovog zakona, vrši se provjera u smislu člana 17 ovog zakona, kako bi se procijenilo da li će tehnička pomoć biti upotrijebljena za popravku, razvoj, proizvodnju, ispitivanje, održavanje ili sastavljanje robe iz člana 11 stav 1 ovog zakona ili će tehnička pomoć biti pružena licu koje bi moglo da koristi robu na koju se tehnička pomoć odnosi za izvršenje smrtne kazne, odnosno za mučenje ili drugo okrutno, neljudsko ili ponižavajuće postupanje ili kažnjavanje.

**Dozvola**

**Član 20**

O zahtjevu za izdavanje dozvole Ministarstvo odlučuje u roku od 60 dana od dana prijema urednog zahtjeva.

Dozvola za izvoz, uvoz, tranzit, pružanje brokerskih usluga, odnosno tehničke pomoći izdaje se na propisanom obrascu i može biti:

1) pojedinačna dozvola, sa rokom važenja od tri do 12 mjeseci, uz moguće produženje do 12 mjeseci;

2) globalna dozvola, sa rokom važenja od jedne do tri godine, uz moguće produženje do dvije godine;

3) opšta dozvola za izvoz.

Obrasce dozvola iz stava 2 ovog člana propisuje Ministarstvo.

Obrazac opšte dozvole za izvoz objavljuje se na internet stranici Ministarstva.

**Pojedinačna dozvola**

**Član 21**

Pojedinačna dozvola izdaje se:

1. jednom određenom izvozniku za izvoz jednom krajnjem korisniku ili primaocu u drugoj državi jedne ili više vrsta robe;
2. jednom određenom uvozniku za uvoz jednom krajnjem korisniku ili primaocu u Crnoj Gori jedne ili više vrsta robe;
3. jednom određenom brokeru za pružanje brokerskih usluga jednom krajnjem korisniku ili primaocu u drugoj državi u vezi sa jednom ili više vrsta robe;
4. licu koje vrši tranzit robe preko teritorije Crne Gore.

**Globalna dozvola**

**Član 22**

Globalna dozvola izdaje se jednom određenom izvozniku ili brokeru za robu iz člana 11 stav 1 ovog zakona, i može da obuhvata:

1. izvoz jednom ili više određenih krajnjih korisnika u jednoj ili više drugih država;
2. izvoz jednom ili više određenih distributera u jednoj ili više drugih država ako je izvoznik proizvođač robe koja može da se koristi za usmrćivanje lica ubrizgavanjem smrtonosne injekcije (anestetička sredstva barbiturati sa kratkoročnim ili srednjoročnim djelovanjem);
3. pružanje brokerskih usluga u vezi sa prenosom robe koja se nalazi u drugoj državi jednom ili više određenih krajnih korisnika u jednoj ili više drugih država;
4. pružanje brokerskih usluga u vezi sa prenosom robe koja se nalazi u drugoj državi jednom ili više određenih distributera u jednoj ili više drugih država, ako je broker proizvođač robe koja može da se koristi za usmrćivanje lica ubrizgavanjem smrtonosne injekcije (anestetička sredstva barbiturati sa kratkoročnim ili srednjoročnim djelovanjem).

**Opšta dozvola za izvoz**

**Član 23**

Opšta dozvola za izvoz izdaje se za izvoz robe iz člana 11 stav 1 ovog zakona u određene države, izvoznicima pod istim uslovima.

Opštom dozvolom za izvoz može biti obuhvaćena roba koja može da se koristi za usmrćivanje lica ubrizgavanjem smrtonosne injekcije (anestetička sredstva barbiturati sa kratkoročnim ili srednjoročnim djelovanjem).

Opštom dozvolom za izvoz može biti obuhvaćeno i pružanje tehničke pomoći krajnjem korisniku u mjeri u kojoj je ta pomoć potrebna za ugradnju robe, rukovanje robom, održavanje ili popravku robe čiji se izvoz odobrava, ako izvoznik pruža tu pomoć.

Obim dozvole, u smislu st. 2 i 3 ovog člana i države uvoza utvrđuju se dozvolom.

**Oduzimanje, poništavanje, ispravka i izmjena dozvole**

**Član 24**

Ministarstvo može oduzeti dozvolu ako utvrdi da:

1. jedan ili više uslova na osnovu kojih je bila izdata dozvola više ne postoji ili su promijenjeni;
2. nosilac dozvole ne postupa u skladu sa dozvolom.

Ministarstvo može poništiti dozvolu ako utvrdi da je dozvola izdata na osnovu netačnih ili nepotpunih podataka, a da je podnosilac zahtjeva znao ili je morao znati da su ti podaci netačni ili nepotpuni.

Ministarstvo može, po službenoj dužnosti ili na zahtjev izvoznika, uvoznika, brokera ili pružaoca tehničke pomoći, ispraviti podatke u izdatoj dozvoli u vezi sa kojima su uočene očigledne greške.

Ministarstvo može, po službenoj dužnosti ili na zahtjev izvoznika, uvoznika, brokera ili pružaoca tehničke pomoći, izmijeniti dozvolu.

U slučaju iz stava 4 ovog člana, u zavisnosti od konkretnih okolnosti, Ministarstvo može tražiti ponovno mišljenje nadležnih organa iz člana 18 ovog zakona.

**Obaveze lica koja vrše spoljnu trgovinu robom**

**Član 25**

Fizičko lice, preduzetnik, pravno lice, organ ili subjekat koji vrši spoljnu trgovinu robom dužan je da:

1) vodi evidenciju o spoljnoj trgovini robom, u pisanom i elektronskom obliku, i da dokumentaciju u vezi sa tom robom čuva najmanje deset godina od završenog spoljnotrgovinskog posla;

2) obavijesti Ministarstvo, pisanim putem, o nastaloj promjeni u vezi sa robom ili spoljnotrgovinskim poslom, najkasnije u roku od 15 dana od dana nastanka promjene;

3) obavijesti Ministarstvo, pisanim putem, o izvršenom poslu i to najkasnije u roku od 15 dana od dana izvršenog posla, uz dostavljanje dokumentacije o izvršenom poslu, a u slučajevima više uzastopnih pošiljki uvoza odnosno izvoza robe, da dostavi dokumentaciju za svaku pojedinačnu pošiljku;

4) vrati dozvolu Ministarstvu, ako po dozvoli nije vršena spoljna trgovina robom, u roku od 15 dana od dana isteka važenja dozvole;

5) obavijesti Ministarstvo, pisanim putem, ako nakon izdavanja dozvole dođe do promjene poslovnih partnera, krajnjih korisnika ili namjeravane krajnje upotrebe, u roku od 15 dana od dana nastanka promjene ili od dana saznanja o nastanku promjene.

Dokumentacija iz stava 1 tačka 3 ovog člana naročito sadrži:

1) kopiju dozvole na osnovu koje je izvršen posao spoljne trgovine robom, koja je ovjerena od strane carinskog organa;

2) kopiju uvozne odnosno izvozne deklaracije, odnosno drugih isprava koje su pratile taj posao, ovjerene od strane nadležnih organa.

**Obaveza carinskog organa**

**Član 26**

Carinski organ je dužan da, bez odlaganja, obavijesti Ministarstvo ako ograniči ili zaustavi izvoz ili uvoz robe iz člana 4 stav 1 i robe iz člana 11 stav 1 ovog zakona, pružanje brokerskih usluga, odnosno pružanje usluga tehničke pomoći u vezi sa tom robom.

**V. EVIDENCIJA I IZVJEŠTAVANJE**

**Evidencija Ministarstva**

**Član 27**

Ministarstvo vodi evidenciju o zahtjevima za izdavanje dozvola, izdatim, oduzetim i poništenim dozvolama, u pisanom i elektronskom obliku.

Evidenciju iz stava 1 ovog člana, Ministarstvo čuva najmanje deset godina od isteka roka važenja dozvole.

Izuzetno od stava 2 ovog člana, evidencija odbijenih zahtjeva čuva se pet godina od dana podnošenja zahtjeva.

**Saradnja sa međunarodnim organizacijama**

**Član 28**

Ministarstvo može da učestvuje u razmjeni informacija sa državama članicama Evropske unije u vezi sa robom koja je predmet ovog zakona, u skladu sa preuzetim međunarodnim obavezama.

Informacije iz stava 1 ovog člana mogu se razmjenjivati pod uslovom da je obezbijeđena zaštita podataka koji se smatraju tajnim, u skladu sa zakonima kojima se uređuju zaštita podataka o ličnosti i tajnost podataka.

**VI. NADZOR**

**Sprovođenje nadzora**

**Član 29**

Nadzor nad sprovođenjem ovog zakona i propisa donijetih na osnovu ovog zakona vrši Ministarstvo.

Poslove inspekcijskog nadzora Ministarstvo vrši preko ovlašćenih službenika, u skladu sa zakonom kojim se uređuje inspekcijski nadzor.

**VII. KAZNENE ODREDBE**

**Član 30**

Novčanom kaznom u iznosu od 1.000 eura do 5.000 eura kazniće se za prekršaj pravno lice, ako:

1) vrši izvoz robe iz člana 4 stav 1 ovog zakona i pruža tehničku pomoć za tu robu, bez dozvole Ministarstva (član 4 stav 3);

2) vrši uvoz robe iz člana 4 stav 1 ovog zakona i pruža tehničku pomoć u vezi sa tom robom, bez dozvole Ministarstva (član 5 stav 3);

3) vrši tranzit robe iz člana 4 stav 1 ovog zakona (član 6 stav 1);

4) pruža brokerske usluge za robu iz člana 4 stav 1 ovog zakona (član 7);

5) pruža ili nudi osposobljavanje za korišćenje robe iz člana 4 stav 1 ovog zakona (član 8);

6) na izložbi ili sajmu izlaže ili nudi na prodaju robu iz člana 4 stav 1 ovog zakona (član 9);

7) vrši prodaju ili kupovinu oglasnog prostora ili oglasnog vremena u Crnoj Gori, i vrši prodaju ili kupovinu oglasnog prostora u medijima licu u drugoj državi, za robu iz člana 4 stav 1 ovog zakona (član 10);

8) vrši tranzit robe iz člana 11 stava 1 ovog zakona a u saznanju je da je roba u pošiljci namijenjena ili može da se koristi za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje (član 13) ;

9) ne vodi evidenciju u pisanom i elektronskom obliku o spoljnoj trgovini robom i dokumenta o spoljnoj trgovini robom ne čuva najmanje deset godina od završenog spoljnotrgovinskog posla (član 25 stav 1 tačka 1).

Za prekršaj iz stava 1 ovog člana kazniće se odgovorno lice u pravnom licu novčanom kaznom u iznosu od 500 eura do 1.500 eura.

Za prekršaj iz stava 1 ovog člana kazniće se preduzetnik novčanom kaznom u iznosu od 1.000 eura do 2.000 eura.

Za prekršaj iz stava 1 ovog člana, uz novčanu kaznu, može se izreći i zaštitna mjera zabrane vršenja djelatnosti ili dužnosti u trajanju do šest mjeseci.

**Član 31**

Novčanom kaznom u iznosu od 500 eura do 3.000 eura kazniće se za prekršaj pravno lice koje obavlja spoljnu trgovinu robom ako:

1) pisanim putem ne obavijesti Ministarstvo o nastaloj promjeni u vezi sa robom ili spoljnotrgovinskim poslom, najkasnije u roku od 15 dana, od dana nastale promjene (član 25 stav 1 tačka 2);

2) najkasnije u roku od 15 dana, nakon izvršenog posla, pisanim putem ne obavijesti Ministarstvo i ne dostavi dokumentaciju o izvršenom poslu, a u slučajevima više uzastopnih pošiljki uvoza odnosno izvoza robe, ne dostavi dokaz za svaku pojedinačnu pošiljku (član 25 stav 1 tačka 3);

3) ne vrati dozvolu Ministarstvu, ako po dozvoli nije vršena spoljna trgovina robom, najkasnije u roku od 15 dana, od dana isteka važenja dozvole (član 25 stav 1 tačka 4); i

4) ako nakon izdavanja dozvole ne obavijesti Ministarstvo, da je došlo do promjene poslovnih partnera, krajnjih korisnika, namjeravane krajnje upotrebe, pisanim putem, u roku od 15 dana, od dana nastanka ili saznanja za nastupanje te promjene (član 25 stav 1 tačka 5).

Za prekršaj iz stava 1 ovog člana kazniće se i odgovorno lice u pravnom licu, novčanom kaznom u iznosu od 300 eura do 700 eura.

Za prekršaj iz stava 1 ovog člana kazniće se preduzetnik novčanom kaznom u iznosu od 300 eura do 1.000 eura.

**VIII. PRELAZNE I ZAVRŠNE ODREDBE**

**Rok za donošenje podzakonskih akata**

**Član 32**

Podzakonski akti za sprovođenje ovog zakona donijeće se u roku od šest mjeseci od dana stupanja na snagu ovog zakona.

Do donošenja akata iz stava 1 ovog člana primjenjivaće se podzakonski akti donijeti na osnovu Zakona o spoljnoj trgovini robom i uslugama koje mogu da se koriste za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje („Službeni list CG“, broj 2/18), ukoliko nijesu u suprotnosti sa ovim zakonom.

**Započeti postupci**

**Član 33**

Postupci izdavanja dozvola koji su započeti prije stupanja na snagu ovog zakona okončaće se prema propisima po kojima su započeti.

**Odložena primjena**

**Član 34**

Odredbe čl. 22 i 23 ovog zakona primjenjivaće se od dana pristupanja Crne Gore Evropskoj uniji.

**Prestanak važenja**

**Član 35**

Danom stupanja na snagu ovog zakona prestaje da važi Zakon o spoljnoj trgovini robom i uslugama koje mogu da se koriste za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje („Službeni list CG“, broj 2/18).

**Stupanje na snagu**

**Član 36**

Ovaj zakon stupa na snagu osmog dana od dana objavljivanja u „Službenom listu Crne Gore".

\_\_\_\_\_\_\_\_\_\_\_

U ovaj zakon prenešena je Regulativa (EU) 125/2019 od 16.01.2019.godine. o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, nečovječno ili ponižavajuće postupanje ili kažnjavanje.

**OBRAZLOŽENJE**

**I. PRAVNI OSNOV**

Pravni osnov za donošenje Zakona o spoljnoj trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje o sadržan je u članu 16 tačka 5 Ustava Crne Gore da se zakonom uređuju i druga pitanja od interesa za Crnu Goru.

**II. RAZLOZI ZA DONOŠENJE ZAKONA**

Skupština Crne Gore 26. saziva, je u skladu sa međunarodnim obavezama harmonizacije nacionalnog zakonodavstva sa zakonodavstvom EU, na devetoj sjednici Drugog redovnog (jesenjeg) zasijedanja u 2017. godini, dana 26. decembra 2017. godine. donijela Zakon o spoljnoj trgovini robom i uslugama koje mogu da se koriste za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje*.* Navedeni zakon je objavljen u službenom listu broj 2 od 10.01.2018.godine i stupio je na snagu osam dana nakon objavljivanja.

Uređenje oblasti spoljno-trgovinskog prometa zahtijevalo je propisivanje pravila o trgovini *robom koja bi se mogla upotrijebiti za izvršenje smrtne kazne, kao i robom koja bi se mogla koristiti za mučenje i drugo okrutno, neljudsko ili ponižavajuće postupanje ili kažnjavanje (u daljem tekstu: Roba)* sa stranim državama. Ova pravila su potrebna radi promocije poštovanja ljudskoga života i osnovnih ljudskih prava te stoga služe za zaštitu javnoga morala, i pravila trebala osigurati da privredni subjekti Crne Gore nemaju nikakve koristi od trgovine Robom koja promoviše ili na drugi način omogućava sprovođenje politike o smrtnoj kazni ili o mučenju i ostalom okrutnom, nečovječnom ili ponižavajućem postupanju i kažnjavanju, a što nije u skladu s relevantnim smjernicama EU-a, Poveljom o osnovnim pravima Evropske unije i međunarodnim konvencijama i ugovorima.

Važeći Zakon afirmiše osnovna prava i načela navedena u Povelji o osnovnim pravima Evropske unije, posebno poštovanje i zaštitu ljudskog dostojanstva, pravo na život i zabranu mučenja i neljudsko ponižavajuće postupanje ili kažnjavanje.

Definicija **mučenja i ostalog okrutnog, nečovječnog ili ponižavajućeg postupanja ili kažnjavanja**, propisana je 1984. Konvencijom Ujedinjenih nacija protiv mučenja i ostalog okrutnog, nečovječnog ili ponižavajućeg postupanja ili kažnjavanja i Rezolucijom 3452 GS UN. Ove bi se definicije trebale tumačiti uzimajući u obzir običajno pravo o tumačenju odgovarajućih izraza u Evropskoj konvenciji o ljudskim pravima i u relevantnim tekstovima koje je usvojila EU ili njene države članice.

Kako je Regulativa Savjeta Evrope (EU) br. 1236/2005 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje, Uredbom Komisije Savjeta značajno je izmijenjena nekoliko puta, radi jasnoće i racionalnosti ista je kodifikovana sa novom Regulativom (EU) 125/2019 od 16.01.2019.godine, te se predmetni Zakon donosi u svrhu daljeg usaglašavnja sa navedenim evropskim propisima.

**III.USAGLAŠENOST SA EVROPSKIM ZAKONODAVSTVOM I POTVRĐENIM MEĐUNARODNIM KONVENCIJAMA**

Crna Gora je strana ugovornica Konvencije protiv torture i drugih surovih, neljudskih ili ponižavajućih kazni ili postupaka („Sl. List SFRJ“ – Međunarodni ugovori, br.9/1991) (u daljem tekstu: Konvencija) i Dodatnog protokola uz Konvenciju („Sl. list CG - Međunarodni ugovori“, br. 9/2008).

Savjet Evropske unije je u junu 2005. donio Uredbu (EU) br. 1236/2005 o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje. Uredba je stupila na snagu 30. jula 2006.godine.

Uredbama Evropskog Parlamenta i Savjeta (EU) br. 775/2014 оd 16. jula 2014.godine i (EU) 2016/2134 od 23. novembra 2016.godine, vršena je izmjena Uredbe (EU) br. 1236/2005 o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje. Zakon o spoljnoj trgovini robom i uslugama koje mogu da se koriste za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje („Sl.list CG“ 2/18),koji je Crna Gora donijela, a isti je stupio na snagu od 18.01.2018.godine, sadrži odredbe pomenutih evropskih propisa. S obzirom na činjenicu da je nakon donošenja domaćeg propisa usvojena nova Uredba Evropskog Parlamenta i Savjeta Regulativa (EU) 125/2019 od 16.01.2019 godine, novim zakonom se vrši dodatno usklađivanje sa pomenutom kodifikovanom Uredbom.

**IV. OBRAZLOŽENJE POJEDINAČNIH ODREDABA**

**Odredbom člana 1** ovog zakonauređuje predmet zakona odnosno način i uslovi vršenja spoljne trgovine robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje i kažnjavanje, pružanje brokerskih usluga i tehničke pomoći, kao i druga pitanja od značaja za spoljnu trgovinu ovom robom.

Odredbe ovog člana usaglašene su sa članom 1 Uredbe Savjeta EU br. 2019/125o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, nečovječno ili ponižavajuće postupanje ili kažnjavanje (kodifikovani tekst)

**Odredbom člana 2** definiše rodnu ravnopravnost, tj. izrazi koji se koriste za fizička lica u muškom rodu podrazumijevaju iste izraze u ženskom rodu, bez diskriminacije.

**Odredbom člana 3** definiše se značenje pojedinih izraza koji se upotrebljavaju u ovom Zakona. Ove bi se definicije trebale tumačiti uzimajući u obzir običajno pravo o tumačenju odgovarajućih izraza u Evropskoj konvenciji o ljudskim pravima i u relevantnim tekstovima koje je usvojila EU ili njene države članice.

U odnosu na član 2 Uredbe Savjeta EU br. 2019/125od 16.01.2019.godine,o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, nečovječno ili ponižavajuće postupanje ili kažnjavanje (kodifikovani tekst)

Ovaj član definiše sljedeće izraze: ***brokerske usluge, broker, tehnička pomoć, pružalac tehničke pomoći, distributer***, uvoz, ***izvoz,******tranzit****. Izrazi kao što su:* ***mučenje;******ostalo okrutno, neljudsko ili ponižavajuće postupanje ili kažnjavanje, i organ krivičnog gonjenja*** *već su definisani**definisani drugim važećim propisima: Konvencijom kao i Krivičnim zakonikom CG (*Sl. list RCG", br. 70/2003, 13/2004, 47/2006 i "Sl. list CG", br. 40/2008, 25/2010 i 32/2011*),* dok je izraz ***Carinsko područje CG*** definisan Carinskim zakonom CG ("Sl. list RCG", br. 07/02, 38/02, 72/02, 21/03, 31/03, 29/05 66/06, 21/08, i "Sl. list CG", br. 39/11, 40/11, 28/12 i 62/13), **Muzej** Zakonom o muzejskoj djelatnosti (“Sl.List CG” 49/10).

*Odredbe ovog člana djelimično su usaglašene su sa članom 2 Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbama člana 4** definisani su uslovi po osnovu kojih se **zabranjuje** svaki izvoz robe, nezavisno od njenog porijekla, navedene u Članu 4 stav 1, a koja se može upotrijebiti isključivo za izvršenje smrtne kazne, mučenje i ostalo okrutno, neljudsko ili ponižavajuće postupanje ili kažnjavanje.

Na ovaj način se uvodi zabrana izvoza robe koja nema nikakve praktične upotrebe osim za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje i kontrole izvoza određene robe koja se može koristiti za te potrebe. Ovom odredbom zakona se poštuju osnovna prava i načela priznata u Povelji Evropske unije o osnovnim pravima, a naročito poštovanje i zaštita ljudskog dostojanstva, pravo na život i zabrana mučenja i neljudskog ili ponižavajućeg postupanja ili kažnjavanja.

*Roba koja je obuhvaćena ovim stavom prije svega odnosi se na sljedeće:*

*Opšte je prihvaćeno da se klasične lisice mogu koristiti kao sredstva obuzdavanja prilikom djelovanja organa za sprovođenje zakona i takve su lisice standardna oprema ovih organa. Standardnim minimalnim pravilima UN-a za postupanje sa zatvorenicima zabranjuje se korišćenje lanaca ili okova kao sredstava obuzdavanja i njima se propisuje da se lisice i druga sredstva obuzdavanja ne smiju nikada primijeniti kao kazna. Primjena sredstava obuzdavanja osim lanaca i okova dozvoljena je samo za određene namjene, posebno kao mjera opreza protiv bijega zatvorenika tokom premještaja ili kako bi se spriječilo da zatvorenik povrijedi sebe ili druge.*

*Lisice za palčeve i prste te okovi za vrat ne smatraju se dopuštenima za korišćenje prilikom djelovanja organa za sprovođenje zakona, dok se korišćenje okova za noge prilikom djelovanja ovih organa, obično ne smatra prihvatljivim. Vjerovatnije je da će nazupčane lisice za palčeve i prste, vijci za stiskanje palčeva i prstiju, okovi u obliku poluge i okovi za noge s tegove zbog svojih karakteristika uzrokovati jak bol ili patnju u poređenju s drugim lisicama za palčeve i prste te drugim okovima za noge.*

*Korišćenje kombinacije mehaničkih sredstava obuzdavanja uzrokovaće jak bol ili patnju, npr. ako su lisice na ručnim zglobovima i člancima međusobno povezane iza leđa. Takve tehnike obuzdavanja često uključuju opasnost od gušenja, posebno ako se koriste okovi za vrat. Stoga je potrebno zabraniti trgovinu lisicama za palčeve i prste, vijcima za palčeve i prste, okovima u obliku poluge i okovima za noge s utegama.*

*Uzimajući u obzir da njihova upotreba u izuzetnim slučajevima može biti opravdana, potrebno je kontrolisati spoljna trgovina okova i lisica koje nijesu uobičajene lisice. Takve su kontrole takođe adekvatne za izvoz pojedinačnih lisica ili okova kao što su okovi za vrat ili prsteni okova za noge (Roba obuhvaćena članom 11 stav 1 Zakona).*

*Definicijom klasičnih lisica, koje će biti navedene u podzakonskom aktu preciziraće se vrste lisica čija spoljna trgovina ne podliježe kontroli na način da definiše veličinu pojedinačnih lisica (Roba obuhvaćena članom 11 stav 1 Zakona).*

*Korišćenje mehaničkih ograničenja kao što su lisice kako bi se zatvorenik privezao na fiksni objekt pričvršćen na pod, zid ili plafon nije prihvatljiva tehnika obuzdavanja. Stoga je potrebno zabraniti trgovinu lisicama koje su namijenjene takvom pričvršćivanju.*

*Kao i kod kombinacije mehaničkih ograničenja, vjerovatnije je da će sredstva za obuzdavanje koja se primjenjuju na više tačaka uzrokovati jak bol ili patnju u poređenju s npr. klasičnim lisicama. Prinudne stolice te ploče i kreveti s okovima ograničavaju kretanje zatvorenika mnogo više od istovremene primjene npr. lisica i okova za članke. Opasnost od mučenja ili neljudskog tretmana povećava se ako se taj metod obuzdavanja primjenjuje duže vrijeme. Stoga je potrebno zabraniti trgovinu prinudnim stolicama te pločama i krevetima s okovima.*

*Stolice, ploče i kreveti na kojima su ugrađene isključivo trake ili remeni trebaju biti izuzeti od ove zabrane jer u određenim okolnostima njihovo korišćenje može biti opravdano u kratkim vremenskim razdobljima, npr. za sprečavanje pacijenata da u stanju uzbuđenosti povrijede sebe ili druge (Roba obuhvaćena i članom 11 stav 1). Međutim, primjena traka, remena ili bilo kojih drugih sredstava za obuzdavanje na pacijente nije terapeutski ili medicinski opravdana.*

*Kreveti u obliku kaveza s rešetkama ili s mrežom nijesu pogodna sredstva za obuzdavanje pacijenata ili zatvorenika. Stoga je potrebno zabraniti trgovinu krevetima u obliku kaveza s rešetkama ili s mrežom.*

*Kako bi se zaposleni* *i ostala lica zaštitili od pljuvanja, zatvorenici su ponekad primorani nositi takozvane kapuljače protiv pljuvanja. Kako ta kapuljača prekriva usta, a često i nos, ona predstavlja opasnost od gušenja. Ako se kombinuje sa sredstvima za obuzdavanje kao što su lisice, takođe postoji opasnost od povrede vrata. Izvoz kapuljača protiv pljuvanja treba stoga kontrolisati (Roba je obuhvaćena članom 11 stav 1) .*

*Policijske palice i pendreci su standardna oprema organa državne uprave za sprovođenje zakona i da su štitovi standardni dio opreme za samoodbranu. Trgovina tzv. palicama sa šiljcima već je zabranjena jer bi vjerovatno uzrokovale jaču bol ili patnju od običnih palica. Stoga je potrebno zabraniti trgovinu palicama sa šiljcima.*

*Tjelesno kažnjavanje kao što je šibanje predstavlja mučenje ili drugo okrutno, neljudsko ili ponižavajuće kažnjavanje. Knutovi i drugi bičevi s više kanopa ili remena osmišljeni su za kažnjavanje ljudi bičevanjem i nemaju zakonite namjene. Bičevi sa samo jednim kanopom ili remenom opremljeni bodljama, kukama, šiljcima ili sličnim napravama predstavljaju opasnost od nanošenja jake boli ili patnje i takođe nemaju zakonitu namjenu. Stoga je potrebno zabraniti trgovinu takvim bičevima. Međutim, bičevi s jednim, običnim kanopom ili remenom imaju zakonitu namjenu te trgovina njima stoga ne treba biti zabranjena.*

*Što se tiče oružja i naprava za zadavanje električnih šokova (Električne stolice)[[1]](#footnote-1), primjereno je da se ukloni zahtjev da napon na izvoru ne prelazi 10 000 V kako bi se spriječilo da zabranu trgovine i kontrole izvoza zaobiđu oružja i naprave koje mogu zadati električni šok, ali imaju malo niži napon na izvoru.*

*Takođe je nužno proširiti obuhvat kontrole izvoza da se, pored prenosnog oružja koje se već kontroliše, uključi i fiksno ili montažno oružje s električnim pražnjenjem koje obuhvataju široko područje i usmjereno je na više osoba. Takvo se oružje predstavlja kao tzv. neubojito oružje, no predstavlja u najmanju ruku istu opasnost od nanošenja jakog bola ili patnje kao i prenosno oružje s električnim pražnjenjem.*

Prilikom odobravanja pružanja tehničke pomoći u vezi s robom navedenom iz člana 11 stav 1 odnosno robe iz Prilogu III. Uredbe (EU) br. 125/2019, nadležni organi će nastojati da osiguraju da se tehnička pomoć i svako osposobljavanje za korišćenje takve robe koja će biti isporučena ili ponuđena u vezi s tehničkom pomoći za koju je dozvola zatražena, pruže na takav način da se njima promovišu standardi krivičnog gonjenja kojima se poštuju ljudska prava te da doprinose sprečavanju mučenja i drugog okrutnog, nečovječnog ili ponižavajućeg postupanja ili kažnjavanja.

Kako bi doprinijeli ukidanju smrtne kazne i sprečavanju mučenja i ostalog okrutnog, nečovječnog ili ponižavajućeg postupanja ili kažnjavanja u stranim državama, smatra se nužnim zabraniti snabdijevanje tih zemalja tehničkom pomoći povezanom s robom koja se može koristiti samo za izvršenje smrtne kazne ili mučenja i ostalo okrutno, nečovječno ili ponižavajuće postupanje ili kažnjavanje.

Stav 3 ovog člana definiše Izuzetak od stava 1 i propisuje da Ministarstvo, može odobriti izvoz robe navedene u Članu 4 stav 1, i pružanje s njom povezane tehničke pomoći, ako podnosilac zahtjeva za izvoz dokaže da će se u državi uvoza ta roba koristiti isključivo za izlaganje u muzeju. *Odredbe ovog člana usaglašene su sa članom 3* *Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbom člana 5** definisani su uslovi po osnovu kojih se zabranjuje uvoz robe iz člana 4 stav 1 ovog zakona i pružanje tehničke pomoći u vezi sa tom robom koja se može koristiti za izvršenje smrtne kazne, mučenje i ostalo okrutno, neljudsko ili ponižavajuće postupanje ili kažnjavanje na carinsko područje Crne Gore. Navedena roba nema nikakvu praktičnu namjenu osim za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.

Izuzetno od stava 1. ovog člana, Ministarstvo može odobriti uvoz robe, navedene u Članu 4 stav 1, i pružanje s njom povezane tehničke pomoći, ako se dokaže da će se ta roba koristiti isključivo za namjene izlaganja u muzeju.

*Odredbe ovog člana usaglašene su sa članom 4 Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbom člana 6** tranzit robe iz člana 4 stav 1,kopnenim, vodenim ili vazdušnim putem, odnosno prevoz te robe preko carinskog područja Crne Gore na teritoriju strane države, zabranjen je.

Odredbe ovog člana usaglašene su sa čl. 5, *Uredbe Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbom člana 7** zabranjeno je pružanja brokerskih usluga u vezi sa robom navedene u članu 4 stav 1.

Ako se ta roba nalazi u drugim zemljama, brokerima u Crnoj Gori treba zabraniti pružanje brokerskih usluga u vezi s takvom robom jer ona nema nikakvu praktičnu namjenu osim za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje. Zabrana pružanja takvih brokerskih usluga služila bi za zaštitu javnog morala i poštovanje načela ljudskog dostojanstva na kojima počivaju evropske vrijednosti sadržane u Ugovoru o Evropskoj uniji i Povelji.

Brokerske usluge i tehnička pomoć za koje je u skladu s ovim Zakonom potrebna dozvola trebale bi biti one koje se pružaju iz Crne Gore na teritorijama stranih država.

Odredbe ovog člana usaglašene su sa čl. 5 *Uredbe Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbom člana 8** zabranjeno je pružanje ili nuđenje osposobljavanja za korišćenje robe iz člana 4 stav 1 ovog zakona.

Pružaocu tehničke pomoći ili brokeru zabranjuje se pružanje ili nuđenje osposobljavanja za korišćtenje robe navedene u ćlanu 4 stav 1 bilo kom licu, subjektu ili organu u stranoj državi.

Odredbe ovog člana usaglašene su sa čl. 7 *Uredbe Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbom člana 9 zabranjuje se** svim fizičkim i pravnim licima, subjektima ili organima, bez obzira na to imaju li boravište ili poslovni nastan u Crnoj Gori zabranjuje se izlaganje ili nuđenje na prodaju robe navedene u članu 4 stav 1. na izložbi ili sajmu u Crnoj Gori, osim ako se dokaže da, s obzirom na prirodu izložbe ili sajma, takvo izlaganje ili nuđenje na prodaju ne podstiče niti promoviše prodaja ili nabavka te robe.

Odredbe ovog člana usaglašene su sa čl. 8 *Uredbe Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbom člana 10** zabranjuje sesvim fizičkim i pravnim licima, subjektima ili organima, bez obzira na to imaju li boravište ili poslovni nastan u Crnoj Gori, da prodaju ili kupuju oglasni prostor ili oglasno vrijeme u Crnoj Gori ili stranoj zemlji u medijima za robu iz člana 4 stav 1 ovog zakona.

Odredbe ovog člana usaglašene su sa čl. 9*Uredbe Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbom člana 11** definisana je spoljna trgovinarobom čiji uvoz i izvoz nijesu zabranjeni u skladu sa ovim zakonom, može da se vrši na osnovu dozvole Ministarstva.

Stav 2 ovog člana definiše Robu iz stava 1 koja bi se mogla koristiti za izvršenje smrtne kazne i koja je odobrena za korišćenje za izvršenje smrtne kazne ili se u tu svrhu koristi u državama koje nijesu ukinule smrtnu kaznu i robu koja bi se mogla koristiti za mučenje ili drugo okrutno, neljudsko ili ponižavajuće postupanje ili kažnjavanje.

Stav 3 daje ovlašćenje Vladi da svojim propisom utvrdi spisak robe iz stava 1. ovog člana.

*Što se tiče prenosnog oružja ili naprava za raspršivanje hemijskih sredstava za onesposobljavanje, primjereno je proširiti opseg kontrola izvoza da se uključi oružje i naprave za raspršivanje nadražujućih hemijskih sredstava koje se kvalifikuju kao sredstava za nadzor pobuna.*

*Budući da se na tržište stavljaju fiksni uređaji za raspršivanje nadražujućih hemijskih sredstava za upotrebu unutar zgrade, a upotreba tih sredstava u zatvorenom prostoru predstavlja opasnost od nanošenja jačeg bola ili patnje koja ne postoji kod tradicionalne upotrebe na otvorenom, spoljnu trgovinu takve opreme treba kontrolisati.*

*Kontrola spoljne trgovina trebala bi se takođe primjenjivati na fiksnu ili montažnu opremu za raspršivanje sredstava za onesposobljavanje ili nadražujućih sredstava koja obuhvataju široko područje, ako ta oprema još ne podliježe kontroli izvoza u skladu sa Zajedničkim stavom Savjeta 2008/944/CFSP. Ta se oprema često predstavlja kao tzv. neubojita tehnologija, ali predstavlja u najmanju ruku istu opasnost od nanošenja jakog bola ili patnje kao i prenosno oružje i sprave. Iako voda nije jedna od sredstava za onesposobljavanje ili nadražujuća sredstva, vodeni topovi mogu se koristiti za raspršivanje takvih sredstava u tekućem obliku i spoljnu trgovinu treba kontrolisati.*

*Kontrole izvoza u pogledu sredstava Oleoresin Capsicum (OC) i Vanililamid Pelargonske Kisjeline (PAVA) treba nadopuniti kontrolom izvoza određenih mješavina koje sadrže ta sredstava i koje se mogu kao takve primijeniti kao sredstava za onesposobljavanje ili nadražujuća sredstava ili se koristiti za proizvodnju takvih sredstava. Oznaku OC-a iz kombinovane nomenklature treba zamijeniti drugom oznakom i na spisku robe iz člana 4 stav 1 i člana 11 stav 1 ovog zakona.*

Ljekovi obuhvaćeni područjem primjene Zakona mogu podlijegati kontroli u skladu s međunarodnim konvencijama o opojnim drogama i psihotropskim supstancama, kao što je Konvencija o psihotropskim supstancama iz 1971. S obzirom na to da se taj nadzor ne primjenjuje radi sprečavanja korišćenja predmetnih ljekova za izvršenje smrtne kazne, nego radi sprečavanja nedozvoljene trgovine drogama, kontrolu izvoza iz Zakona trebalo bi primjenjivati dodatno uz međunarodni nadzor.

Ova norma usaglašena je sa članovima 11 i 16  *Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbom člana 12** propisano je kada nije potrebna dozvola Ministarstva za izvoz robe iz člana 11 stav 2 tačka 2 ovog zakona u slučaju da je koriste lica koja učestvuju u međunarodnim snagama, mirovnim misijama i drugim sličnim aktivnostima u drugoj državi.

**Odredbom člana 13** propisuje zabranu tranzita robe iz člana 11 stav 1 ovog zakona fizičkim i pravnim licima, subjektima ili organima, bez obzira na to imaju li boravište ili prebivalište, odnosno sjedište u Crnoj Gori, ako ta lica, subjekti ili organi imaju saznanje o tome da je bilo koji dio pošiljke te robe namijenjen za korišćenje za izvršenje smrtne kazne u drugoj državi, odnosno za mučenje ili drugo okrutno, neljudsko ili ponižavajuće postupanje ili kažnjavanje.

*Ovaj član je usaglašen sa čl.13 i 18 Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbom člana 14** definiše da je za pružanje brokerskih usluga i tehničku pomoć za robu iz stava 1 ovog člana u stranoj državi, na osnovu dozvole Ministarstva“. Za pružanje brokerskih usluga i tehničke pomoći u vezi s robom navedenom u članu 11 stav 1 ovog zakona [[2]](#footnote-2) potrebna je dozvola kako bi se spriječilo da se brokerske usluge ili tehnička pomoć koristi za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.

Stav 2 propisuje u kojim slučajevima nije potrebna dozvola za pružanje tehničke pomoći.

Ova norma usaglašena je sa članom 15  *Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbom člana 15**  definisano kom organu se podnosi zahtjev i šta isti treba da sadrži. Ministarstvo propisuje obrazac zahtjeva za izdavanje dozvole za robu iz člana 11 stav 1 ovog zakona.

**Odredbom člana 16** propisano je ko može biti podnosilac zahtjeva iz član 15 sav 1 ovog zakona.

Ova norma usaglašena je sa članom 2 tačka (i)  *Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbom člana 17** propisano je kada postoji sumnja da roba iz člana 11 stav 1 ovog zakona može upotrijebiti za izvršenje smrtne kazne, odnosno za mučenje ili drugo okrutno, neljudsko ili ponižavajuće postupanje ili kažnjavanje, Ministarstvo će odbiti zahtjev za izdavanje dozvole za izvoz, odnosno uvoz te robe. Prilikom odlučivanja o zahtjevu, Ministarstvo vrši provjeru krajnje namjene robe i rizika njenog preusmjeravanja.

U stavu 5 su propisani kriterijumi koje će organi državne uprave posebno cijeniti prilikom razmatranja zahtjeva za uvoz i izvoz robe iz člana 11 stav 1 ovog zakona.

*Ova norma Zakona usaglašena je sa članovima 12 i 17 Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbe člana 18** zakona propisuju obavezu da se prije izdavanja dozvole zahtjevi upućuju na Razmatranje nadležnim organima državne uprave.

Ministarstvo zahtjev prosljeđuje organima državne uprave nadležnim za vanjske, unutrašnje poslove i pravosuđa, kao i drugim organima nadležnim za oblast iz koje je roba ili usluga, radi davanja mišljenja. Takođe, ovaj član propisuje i rokove u kojima su nadležni organi dužni da daju mišljenje.

**Odredbe člana 19** propisujushodnu primjenu čl. 17 i 18 ovog zakona prilikom odlučivanja o zahtjevu za izdavanje dozvole za pružanje brokerskih usluga u vezi sa robom iz stava člana 11 stav 1 zakona.

Prilikom odlučivanja o zahtjevu za izdavanje dozvole za pružanje tehničke pomoći u vezi sa robom iz stava 1 ovog člana, vrši se provjera u smislu člana 17 ovog zakona, kako bi se procijenilo da li će tehnička pomoć biti upotrijebljena za popravku, razvoj, proizvodnju, ispitivanje, održavanje ili sastavljanje robe iz člana 11 stav 1 ovog zakona ili će tehnička pomoć biti pružena licu koje bi moglo da koristi robu na koju se tehnička pomoć odnosi za izvršenje smrtne kazne, odnosno za mučenje ili drugo okrutno, neljudsko ili ponižavajuće postupanje ili kažnjavanje.

*Ova norma usaglašena je sa čl. 15 I 19 Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbe člana 20** propisuje rok u kome Ministarstvo treba da odluči o zahtjevu za izdavanje dozvole. U stavu 2 ovog člana su definsane vrste dozvola, kao i rokovi važenja pojedinačne i globalne dozvole. U stavu 3 ovog člana određena je obaveza Ministarstva da propiše obrasce dozvola.

**Odredbe člana 21** definiše pojedinačnu dozvolu.

*Odredbe ovog člana usaglašene su sa čl. 2 tačka (p) i čl. 21 st.1 Uredbe Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbe člana 22** definiše globalnu dozvolu.

*Odredbe ovog člana usaglašene su sa čl. 2 tačka (q) i čl. 21 st.1 Uredbe Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbe člana 23** definiše opštu dozvolu za izvoz.

*Odredbe ovog člana usaglašene su sa čl. 2 tačka (o) čl. 21 st. 2 Uredbe Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbe člana 24** propisuje da Ministarstvo može izdatu dozvolu: oduzeti, poništiti, ispraviti i izmijeniti. Dozvola se oduzima ili poništava ako se utvrdi da jedan ili više uslova na osnovu kojih je bila izdata dozvola više ne postoji ili su promijenjeni, odnosno ako nosilac dozvole ne postupa u skladu sa dozvolom. UU stavu 2 je propisano Ministarstvo može poništiti izdatu dozvolu u slučaju kada je ista bila izdata na osnovu netačnih ili nepotpunih podataka, a da je podnosilac zahtjeva znao ili je morao znati da su ti podaci netačni ili nepotpuni, odnosno U stavu 3 je propisana mogućnost da Ministarstvo može ispraviti podatke u dozvoli ukoliko je došlo do očigledne greške. U stavu 4 propisano da Ministarstvo može izmijeniti dozvolu, dok u stavu 5 da zavisno od konkretnih okolnosti može tražiti ponovno mišljenje nadležnih organa iz člana 18 ovog zakona.

**Odredbe člana 25** propisuju obaveze lica koja vrše spoljnu trgovinu robom prevashodno u pogledu: vođenja evidencije u pisanom i elektronskom obliku o spoljnoj trgovini robom; obavještavanja Ministarstva o nastaloj promjeni u vezi sa robom, kao i o realizaciji posla (ukupne ili sukcesivne); vraćanja dozvole Ministarstvu, ako po dozvoli nije vršena spoljna trgovina robom. U Stavu 2 je propisano sadržaj dokumentacija iz stava 1 tačka 3 ovog člana.

**Odredbe člana 26**  propisuje obavezu carinskog organa da bez odlaganja, obavijesti Ministarstvo ako ograniči ili zaustavi izvoz ili uvoz robe iz člana 4 stav 1 i robe iz člana 11 stav 1 ovog zakona, pružanje brokerskih usluga, odnosno pružanje usluga tehničke pomoći u vezi sa tom robom.

*Odredbe ovog člana usaglašene su sa čl. 22 Uredbe Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbama člana 27** propisuju obavezu vođenja evidencije od strane Ministarstva i u kojem se roku ista čuva.

**Odrebe člana 28** definišu mogućnost saradnje Ministarstva sa međunarodnim organizacijama, u skladu sa preuzetim međunarodnim obavezama. U stavu 2 je propisano da se Informacije iz stava 1 ovog člana mogu razmjenjivati pod uslovom da je obezbijeđena zaštita podataka koji se smatraju tajnim, u skladu sa zakonima kojima se uređuju zaštita podataka o ličnosti i tajnost podataka.

*Ovaj član je djelimično usaglašen* *sa članom 23 Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbe člana 29** utvrđuju da nadzor nad sprovođenjem ovog zakona i propisa donijetih na osnovu ovog zakona vrši Ministarstvo. U stavuz 2 je propisano da poslove inspekcijskog nadzora Ministarstvo vrši preko ovlašćenih službenika skladu sa odredbama zakona kojim se uređuje inspekcijski nadzor.

**Odredbama čl. 30 – 31** utvrđene su prekršajne norme, u pogledu novčanih kazni koje se kreću u rasponu od 1.000 eura do 5.000 eura za pravna lica; preduzetnika do 2.000 eura, fizičkih lica od 300 eura do 700 eura, i izricanja zaštitnih mjera zabrane vršenja poslova spoljne trgovine robom. Propisane kazne trebaju biti djelotvorne, primjerene i odvraćajuće.

Ova norma Zakona usaglašena je *sa* članom 33 *Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.*

**Odredbom člana 32** propisan je rok za donošenje podzakonskih akata za sprovođenje ovog zakona.

**Odredba člana 33** propisuje da postupci izdavanja dozvola koji su započeti prije stupanja na snagu ovog zakona okončaće se prema propisima po kojima su započeti.

**Odredba člana 34** propisuje da ćečl. 22 i 23 ovog zakona koji se odnose na globalnu i opštu dozvolu primjenjivaće se od dana pristupanja Crne Gore Evropskoj uniji.

**Odredba člana 35** propisuju da danom stupanja na snagu ovog zakona prestaje da važi Zakon o spoljnoj trgovini robom i uslugama koje mogu da se koriste za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje („Službeni list CG“, broj 2/18).

**Odredba člana 36** definišu stupanje na snagu i početak primjene ovog zakona.

**V. OCJENA FINANSIJSKIH SREDSTAVA POTREBNIH ZA SPROVOĐENJE OVOG ZAKONA**

Za sprovođenje ovog zakona nije potrebno obezbijediti dodatna finansijska sredstva u Budžetu Crne Gore.

1. *iz Priloga II. tačke 2.1. i Priloga III. tačke 2.1. Uredbe (EU) br. 125/2019* [↑](#footnote-ref-1)
2. *Ova roba je navedena i u Prilog III. ili IV Prilogu* *Uredbe Savjeta EU br. 125/2019 o trgovini robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje.* [↑](#footnote-ref-2)